sagorsarker/bangla-wikipedia huggingface dataset:
মধ্যপাড়া ইউনিয়ন, কালিয়াকৈর

মধ্যপাড়া ইউনিয়ন বাংলাদেশের,ঢাকা বিভাগের,গাজীপুর জেলার,কালিয়াকৈর উপজেলার একটি ইউনিয়ন। ইউনিয়নটি জেলা পরিষদ থেকে ৩০ কিলোমিটার ও উপজেলা পরিষদ থেকে ১৫ কিলোমিটার দূরে অবস্থিত। মধ্যপাড়া ইউনিয়ন কালিয়াকৈর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কালিয়াকৈর থানার আওতাধীন। এ ইউনিয়ন জাতীয় সংসদের ১৯৪নং নির্বাচনী এলাকা গাজীপুর-১ এর অংশ। এটি ৯টি মৌজায় বিভক্ত। এই ইউনিয়নে মোট ৯টি ওয়ার্ড এবং ৪০টি গ্রাম রয়েছ।এই ইউনিয়ন এর অর্থনীতি শুরুতে কৃষি নির্ভর ছিলো। এখন উন্নয়ন এর পালাবদলে খুব দ্রুত শিল্পাঞ্চলে পরিনত হচ্ছে। এখন এই ইউনিয়ন এর মানুষ কৃষির পাশাপাশি বিভিন্ন ব্যবসা,চাকরি,এবং বৈদেশিক উপার্জনও শুরু করেছে। গরে উঠেছে বেশকিছু গার্মেন্টস কারখানা।
এই ইউনিয়ন এ প্রায় ৩৮,৮৩৬ জন মানুষ বসবাস করে।
মধ্যপাড়া ইউনিয়ন বাংলাদেশের,ঢাকা বিভাগের,গাজীপুর জেলার,কালিয়াকৈর উপজেলার একটি ইউনিয়ন। ইউনিয়নটি জেলা পরিষদ থেকে ৩০ কিলোমিটার ও উপজেলা পরিষদ থেকে ১৫ কিলোমিটার দূরে অবস্থিত।
এই ইউনিয়নের উত্তর-পশ্চিম দিক থেকে শুরু করে পূর্ব অংশ হয়ে দক্ষিণ দিক পর্যন্ত তুরাগ নদী বয়ে গেছে। 
এছাড়া উত্তরে বোয়ালি ইউনিয়ন, দক্ষিণ ও পশ্চিমে মৌচাক ইউনিয়ন, পূর্বে ভাওয়াল মির্জাপুর ইউনিয়ন এবং গাজীপুর সিটি কর্পোরেশনের সীমানা রয়েছে।
৯ নং মধ্যপাড়া ইউনিয়ন পরিষদের ১৯৭৩ খ্রি: হতে অদ্যাবধি পর্যন্ত ইউনিয়ন পরিষদের নির্বাচিত চেয়ারম্যান গনের নামের তালিকা নিচে দেওয়া হলো :
মধ্যপাড়া ইউনিয়ন কালিয়াকৈর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কালিয়াকৈর থানার আওতাধীন। এ ইউনিয়ন জাতীয় সংসদের ১৯৪নং নির্বাচনী এলাকা গাজীপুর-১ এর অংশ। এটি ৯টি মৌজায় বিভক্ত। এই ইউনিয়নে মোট ৯টি ওয়ার্ড এবং ৪০টি গ্রাম রয়েছ।
ওয়ার্ডভিত্তিক এ ইউনিয়নের গ্রামগুলো হল:
মধ্যপাড়া ইউনিয়ন এর অধিকাংশ মানুষই শিক্ষিত।এই ইউনিয়নে ১টি সরকারি কলেজ,উচ্চবিদ্যালয়,প্রাথমিক বিদ্যালয়,মাদ্রাসা সহ আছে বেশকিছু সরকারি বেসরকারি শিক্ষাপ্রতিষ্ঠান,এদের মধ্যে উল্লেখযোগ্য হলো :-
এই ইউনিয়ন এর প্রধান দুটি সড়ক হলো - মৌচাক-ফুলবাড়িয়া রাস্তা, আর একটি কালিয়াকৈর-কাপাসিয়া রাস্তা। 
এই দুটি রাস্তাই মধ্যপাড়া ইউনিয়ন এর মাঝ বরাবর উপর দিয়ে চলে গেছে। এ ছারা প্রতিটি ওয়ার্ড এবং গ্রামে আছে পাকা আধাপাকা সড়ক, যা প্রতিটি গ্রামকে ইউনিয়ন পরিষদের সাথে যুক্ত করেছে।
ইউনিয়ন এর প্রধান দুই রাস্তায় প্রায় সব ধরনের যানবাহনই চলাচল করে, আর গ্রামের ভিতরে ছোট রাস্তায় ব্যাটারি চালিত অটো রিকশা চলাচল করতে দেখা যায়।
এই ইউনিয়ন এর অর্থনীতি শুরুতে কৃষি নির্ভর ছিলো। এখন উন্নয়ন এর পালাবদলে খুব দ্রুত শিল্পাঞ্চলে পরিনত হচ্ছে। এখন এই ইউনিয়ন এর মানুষ কৃষির পাশাপাশি বিভিন্ন ব্যবসা,চাকরি,এবং বৈদেশিক উপার্জনও শুরু করেছে। গরে উঠেছে বেশকিছু গার্মেন্টস কারখানা। নিচে উল্লেখযোগ্য কিছু প্রতিষ্ঠানের নাম উল্লেখ করা হলো :-
এই ইউনিয়নে একটি নদী এবং কয়েকটি বিল রয়েছে।
মাঝেমধ্যে এই নদীতে নৌকাবাইচ এর আয়োজন করা হয়।
মধ্যপাড়া ইউনিয়ন এ বেশকিছু সাপ্তাহিক হাট এবং বাজার রয়েছে, এদের মধ্যে উল্লেখযোগ্য হলো :-
মধ্যপাড়া ইউনিয়ন একটি ছবির মতো এলাকা। এই ইউনিয়নে নদী, বন এবং প্রাকৃতিক সৌন্দর্য ছারাও রয়েছে বেশকিছু দর্শনীয় স্থান,রিসোর্ট,এবং বিনোদন মূলক জায়গা। নিচে উল্লেখযোগ্য কিছু দর্শনীয় স্থান এবং রিসোর্টের নাম দেওয়া হলো:-
মধ্যপাড়া ইউনিয়ন এ অনেক কৃতি সন্তানের বসবাস, তাদের মধ্যে উল্লেখযোগ্য কিছু ব্যাক্তিত্বের নাম উল্লেখ করা হলো :
এফএম সম্প্রচার

টেলিযোগাযোগ এবং সিগনাল প্রোসেসিং এ কোন তরঙ্গের তাৎক্ষণিক কম্পাঙ্কের পরিবর্তনের সাথে সাথে বাহক তরঙ্গের পরিবর্তনের মাধ্যমে তথ্য এনকোড করার প্রক্রিয়াকে ফ্রিকোয়েন্সি মডুলেশন(এফএম) বলে।
কন্ঠ বা সঙ্গীতের মত শ্রাব্য সিগনালকে এফএম রেডিওতে সম্প্রচারের সময় এনালগ ফ্রিকোয়েন্সি মডুলেশন ব্যবহৃত হয়। এসময় শ্রাব্য সিগনালের কম্পাঙ্ক বিচ্যুতি অর্থাৎ বাহক কম্পাঙ্ক এবং এর কেন্দ্রীয় কম্পাঙ্কের পার্থক্য মডুলেটিং সিগনালের সমানুপাতিক হয়।
ডিজিটাল ডাটাকেও এফএম এর মাধ্যমে এনকোড করা এবং পাঠানো যায়। এক্ষেত্রে আগে থেকে ডিজিটাল ডাটার ডিজিট গুলোকে আগে থেকে সেট করা কম্পাঙ্ক দিয়ে বাহক তরঙ্গের কম্পাঙ্ক নির্দিষ্ট করে দেয়া হয়। যেমন বাইনারি ১ এর জন্য একটি কম্পাঙ্ক এবং বাইনারি ০ এর জন্য আরেকটি কম্পাঙ্ক দিয়ে দেয়া হয়। এ ধরনের মডুলেশন কৌশলকে ফ্রিকোয়েন্সি শিফট কিয়িং(এফএসকে) বলে। মডেম এবং ফ্যাক্স মডেম এ = ফ্রিকোয়েন্সি শিফট কিয়িং বহুল ব্যবহৃত হয়। এছাড়া মোর্স কোড এ এর ব্যবহৃত হয়।রেডিওটেলিটাইপ এ এর ব্যবহার আছে 
এফএম রেডিও সম্প্রচারে ফ্রিকোয়েন্সি মড্যুলেশন বহুল ব্যবহৃত হয়। এছাড়া টেলিমেট্রি, রাডার, সিজমিক অনুমান এবং ইইজি এর মাধ্যমে নবজাতক এর অবস্থা পর্যবেক্ষণের কাজেও এটি ব্যবহার করা হয়। দ্বি-পথ রেডিও সিস্টেমে, সংগীত সংশ্লেষণ, এবং কিছু ভিডিও আদান প্রদানেও এফএমের ব্যবহার আছে। বেতার আদান-প্রদানের ক্ষেত্রে এর সুবিধা হল সিগনাল ও নয়েজের অনুপাত বেশি হওয়ায় সম-ক্ষমতার অ্যাম্প্লিচ্যুড মড্যুলেশন এর চেয়ে রেডিও ফ্রিকোয়েন্সি ইন্টারফেয়ারেন্স উপেক্ষা করার ক্ষমতা বেশি হয়। এ কারণে সঙ্গীত সম্প্রচারে এফএম রেডিও ব্যবহৃত হয়।
ফ্রিকোয়েন্সি মড্যুলেশন ও দশা মড্যুলেশন, কৌণিক মড্যুলেশন এর দুইটি পরিপূরক উপায়। ফ্রিকোয়েন্সি মড্যুলেশন তৈরির ক্ষেত্রে অনেক সময় দশা মড্যুলেশন ব্যবহার করা হয়। অ্যাম্প্লিচ্যুড মড্যুলেশনের সাথে এদের পার্থক্য হল অ্যাম্প্লিচ্যুড মড্যুলেশনে বাহক তরঙ্গের বিস্তার সিগনালের বিস্তারের সাথে উঠানামা করে এবং কম্পাঙ্ক ও দশা স্থির থাকে।
মিলেনিয়াম স্টেডিয়াম

মিলেনিয়াম স্টেডিয়াম ইংল্যান্ডের কার্ডিফ সিটিতে অবস্থিত। ১৯৯৯ সালে এটা উন্মুক্ত করা হয়। এটি মূলত ওয়েলস রাগবি টিমের হোম ভেন্যু হিসেবে ব্যবহৃত হয়। ২০১৬ সালে কার্ডিফ ভিত্তিক নির্মাণ প্রতিষ্ঠানের সাথে ১০ বছর স্পন্সরশিপের চুক্তিতে এই স্টেডিয়ামের নাম পরিবর্তন করে রাখা হয় প্রিন্সিপালিটি স্টেডিয়াম। ৭৪,৫০০ ধারণ ক্ষমতা বিশিষ্ট এই স্টেডিয়ামে রাগবি ছাড়াও ফুটবল ম্যাচও অনুষ্ঠিত হয়ে থাকে। ১৯৯৯ সালে ফুটবল বিশ্বকাপকে সামনে রেখে জাতীয় স্টেডিয়াম কার্ডিফ আর্মস পার্ককে ১২১ মিলিয়ন ইউরো খরচে সংস্কার করে মিলেনিয়াম স্টেডিয়াম বানানো হয়। এফএ কাপ ফাইনাল ম্যাচটি ২০০১-০৬ সাল পর্যন্ত এই স্টেডিয়ামে হয়ে আসছে। ২০১৭ সালের উয়েফা চ্যাম্পিয়ন্স লিগের ফাইনাল ম্যাচটিও এই স্টেডিয়ামে অনুষ্ঠিত হয়।
ওয়েম্যানস রিজ

ওয়েম্যানস রিজ হল একটি শৈলশিরা যা মার্কিন যুক্তরাষ্ট্রের অঙ্গরাজ্য পশ্চিম ভার্জিনিয়ায় অবস্থিত। 
ওয়েম্যানস রিজ নামটি ওয়াইম্যান পরিবারের থেকে এসেছে, যারা সেখানে বসতি স্থাপন করেছিল।
ফিশ ক্রিক দ্বীপ

ফিশ ক্রিক দ্বীপটি মার্কিন যুক্তরাষ্ট্রের পশ্চিম ভার্জিনিয়ার মার্শাল কাউন্টিতে ওহাইও নদীর তীরে একটি ৪৮-একর (১৯-হেক্টর) দ্বীপ । দ্বীপটির পাশে ক্যাপ্টিনা, ওয়েস্ট ভার্জিনিয়া, দক্ষিণে মাউন্সভিলে, আর উত্তরে সেই ফিস ক্রিক মাউথ, যা থেকে এটা এর নাম নেয়া হয়।
পূর্বে CONSOL Energy Inc. এর মালিকানাধীন, ফিশ ক্রিক দ্বীপটি কর্তৃপক্ষ কর্তৃক প্রকৃতির সংরক্ষণের জন্য দান করা হয় কারণ এই দ্বীপের বিরল দুর্দান্ত নীল রঙের উদ্যান দেখা যায় ।
ক্যাপ্টিনা, পশ্চিম ভার্জিনিয়া

ক্যাপ্টিনা যুক্তরাষ্ট্রের পশ্চিম ভার্জিনিয়ার মার্শাল কাউন্টিতে অবস্থিত একটি অখণ্ডিত সম্প্রদায়। এটি ক্যাপ্টিনিন, ক্যাপ্টিনার, ক্যাপ্টিনিং এবং ওয়াোকো নামেও পরিচিত ছিল।
এই সম্প্রদায়টি সম্ভবত কাছের ক্যাপ্টিনা ক্রিক থেকে তার নামটি পেয়েছে।
প্রবাল দ্বীপ

প্রবাল দ্বীপ হলো এমন এক প্রকার দ্বীপ যা প্রবাল ছাইভস্ম এবং এজাতীয় জৈব পদার্থ দিয়ে গঠিত হয়েছে। এগুলো গ্রীষ্মমণ্ডলীয় এবং উপ-গ্রীষ্মমণ্ডলীয় অঞ্চলে দেখা যায়, সাধারণত প্রবাল প্রাচীরের অংশ হিসাবে যা সমুদ্রের নিচে একটি বৃহত্তর অঞ্চল জুড়ে বিস্তৃত।
জীববৈচিত্র্য রক্ষা ও মাছের জনসংখ্যার বৃদ্ধির জন্য প্রবাল গুরুত্বপূর্ণ, সুতরাং প্রবাল প্রাচীরগুলো রক্ষা করাও গুরুত্বপূর্ণ। প্রবাল প্রাচীরগুলো অ্যানথ্রোপোজেনিক প্রভাবের হুমকির মধ্যে রয়েছে, এর কয়েকটি ইতোমধ্যে বিশ্বব্যাপী বড় প্রভাব ফেলেছে।
বিশ্বের বেশিরভাগ প্রবাল দ্বীপপুঞ্জই প্রশান্ত মহাসাগরে অবস্থিত। আমেরিকার জারভিস, বাকের এবং হাওল্যান্ড দ্বীপপুঞ্জ প্রবাল দ্বীপের সুস্পষ্ট উদাহরণ। ভারতের লক্ষদ্বীপের কেন্দ্রশাসিত অঞ্চলটিতে ৩৯ টি প্রবাল দ্বীপপুঞ্জ এবং কয়েকটি ছোট দ্বীপ এবং ব্যাংক রয়েছে। এছাড়াও, কিরিবাতির অন্তর্গত কয়েকটি দ্বীপ প্রবাল দ্বীপ হিসাবে বিবেচিত হয়। মালদ্বীপেও প্রবাল দ্বীপ রয়েছে। সেন্টমার্টিন দ্বীপটি বাংলাদেশের একমাত্র প্রবাল দ্বীপ যা আয়তনে ৮ বর্গকিলোমিটার। থাইল্যান্ডের পাতায়া এবং কো সামিউয়ের কাছেও প্রবাল দ্বীপপুঞ্জ রয়েছে।
অনেক প্রবাল দ্বীপ সমুদ্রপৃষ্ঠের চেয়ে কম উচ্চতায় অবস্থান করছে। তাই এগুলো ঝড় এবং সমুদ্রপৃষ্ঠের উত্থানের হুমকিতে রয়েছে।
জর্জ শার্পাক

জর্জ শার্পাক ( আ-ধ্ব-ব: [ʃaʁpak]; জন্মনাম ইয়ের্ঝি খার্পাক; ৮ই মার্চ, ১৯২৪ – ২৯শে সেপ্টেম্বর, ২০১০, প্যারিস, ফ্রান্স) একজন পোলীয়-ইহুদি বংশোদ্ভূত ফরাসি পদার্থবিজ্ঞানী। তিনি ১৯৯২ সালে পদার্থবিজ্ঞানে নোবেল পুরস্কার লাভ করেন। অতিপারমাণবিক কণা শনাক্তকারক, বিশেষত বহুতারবিশিষ্ট আনুপাতিক প্রকোষ্ঠ উদ্ভাবনের জন্য তাঁকে এই সম্মান প্রদান করা হয়। যখন দ্রুতগতিতে ধাবমান অতিপারমাণবিক কণাসমূহ পরস্পরের সাথে সংঘর্ষে লিপ্ত হয়, তখন নতুন অনেক অতিপারমাণবিক কণার বর্ষণের সৃষ্টি হয়। এই নতুন কণাগুলি পদার্থের ক্ষুদ্রতম গাঠনিক উপাদানগুলি সম্পর্কে জানতে গুরুত্বপূর্ণ ভূমিকা পালন করে। ১৯৬৮ সালে শার্পাকের উদ্ভাবিত বহুতারবিশিষ্ট আনুপাতিক প্রকোষ্ঠটি এই নতুন কণাগুলিকে শনাক্ত করতে অতীতের তুলনায় অনেক বেশি কার্যকর ছিল। একটি বহুতারবিশিষ্ট প্রকোষ্ঠে একটি গ্যাসের মধ্যে নিমজ্জিত অনেকগুলি সমান্তরাল ধাতব তার থাকে। প্রকোষ্ঠের দেওয়াল ও তারগুলির মধ্যে এক ধরনের বৈদ্যুতিক আধান সৃষ্টি করা হয়। যখন কোনও অতিপারমাণবিক কণা এই প্রকোষ্ঠে প্রবেশ করে, তখন প্রকোষ্ঠের ভেতরের গ্যাসটির ইলেকট্রনগুলি প্রপাতাকারে মুক্তিলাভ করে। ফলে তারগুলিতে বৈদ্যুতিক প্রবাহের সৃষ্টি হয় এবং এই বৈদ্যুতিক প্রবাহগুলির মান পরিগণক যন্ত্র বা কম্পিউটারে লিপিবদ্ধ ও প্রক্রিয়াজাত করা হয়। 
জর্জ শার্পাকের জন্ম পোল্যান্ডের দাব্রোভিৎসা গ্রামে (বর্তমানে ইউক্রেনের ডুব্রোয়েটিসিয়া) ইহুদি বাবা-মা আন্না (সাপিরো) এবং মরিস চারপকের ঘরে জন্মগ্রহণ করেন। শার্পাকের বয়স যখন সাত বছর, তখন তার পরিবার পোল্যান্ড থেকে প্যারিসে চলে যায়। ১৯৪১ সালে লিসে সাঁ-লুইয়ে গণিত বিষয়ে পড়াশোনা শুরু করেন। অভিনেতা ও চলচ্চিত্র পরিচালক অঁদ্রে শার্পাক তাঁর ভাই।
কুনিয়া ইউনিয়ন

কুনিয়া ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৯টি গ্রাম নিয়ে গঠিত। মাদারীপুর সদর হতে প্রায় ১৬ কিলোমিটার দুরে অবস্থিত।
কুনিয়া ইউনিয়নের মোট আয়তন ৪,০৯৪ একর বা ১৬.৫৮ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ৩,৬০০টি। এই ইউনিয়নের মধ্য দিয়ে বয়ে গেছে আরিয়াল খাঁ ও কুমার নদী।
২০১১ সালের হিসাব অনুযায়ী এ ইউনিয়নে ৮.৯৩ কিলোমিটার পাকারাস্তা ও ২৮.২০ কিলোমিটার কাঁচারাস্তা রয়েছে। হাট-বাজার রয়েছে ৩টি। মসজিদের সংখ্যা ৫৯টি এবং মন্দিরের সংখ্যা ২টি।
বাংলাদেশের ২০১১ সালের আদমশুমারী অনুযায়ী কুনিয়া ইউনিয়নের ৩,৬০০টি পরিবারে মোট জনসংখ্যা ১৭,৯৯৩ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৮,৮৯৫ জন পুরুষ ও ৯,০৯৮ জন মহিলা। মুসলিম ধর্মালম্বী ১৭,৫৮৭ জন, ও হিন্দু ধর্মালম্বী ৪০৬ জন।
২০১১ সালের হিসেব অনুযায়ী কুনিয়া ইউনিয়নের সাক্ষরতার হার ৪৬.১% (পুরুষ ৪৯.৩%, মহিলা ৪৩.১%)। এ ইউনিয়নে ৩টি মাধ্যমিক বিদ্যালয়, ২টি মাদ্রাসা, ১৪টি সরকারি প্রাথমিক বিদ্যালয় এবং ১টি কিন্ডার গার্টেন স্কুল রয়েছে।
পেয়ারপুর ইউনিয়ন

পেয়ারপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১০টি গ্রাম নিয়ে গঠিত।
পেয়ারপুর ইউনিয়নের মোট আয়তন ৩,৪৫০ একর বা ১৩.৯৭ বর্গ কিলোমিটার। গ্রামের সংখ্যা ১০টি। ঘরবাড়ির সংখ্যা ৩,২৪১টি। এই ইউনিয়নের মধ্য দিয়ে বয়ে গেছে আরিয়াল খাঁ ও কুমার নদী।
২০১১ সালের হিসেব অনুযায়ী এ ইউনিয়নে ১১.১৩ কিলোমিটার পাকারাস্তা ও ৪২.৫৩ কিলোমিটার কাঁচারাস্তা রয়েছে। মসজিদের সংখ্যা ৪৯টি এবং মন্দিরের সংখ্যা ২টি।
বাংলাদেশের ২০১১ সালের আদমশুমারী অনুযায়ী পেয়ারপুর ইউনিয়নের ৩,২৪১টি পরিবারে মোট জনসংখ্যা ১৪,৭০২ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৭,০৯৫ জন পুরুষ ও ৭,৬০৭ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৪,২০৬ জন ও হিন্দু ধর্মালম্বী ৪৯৬ জন।
২০১১ সালের হিসেব অনুযায়ী পেয়ারপুর ইউনিয়নের সাক্ষরতার হার ৪৯.৪% (পুরুষ ৫৩.১%, মহিলা-৪৬.১%)। এ ইউনিয়নে ১টি মাধ্যমিক বিদ্যালয়, ১টি মাদ্রাসা, ৭টি সরকারি প্রাথমিক বিদ্যালয় এবং ১টি কিন্ডার গার্টেন স্কুল রয়েছে।
ধুরাইল ইউনিয়ন, মাদারীপুর সদর

ধুরাইল ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১০টি গ্রাম নিয়ে গঠিত।
ধুরাইল ইউনিয়নের মোট আয়তন ৩,২৯৩ একর বা ১৩.৩৩ বর্গ কিলোমিটার। গ্রামের সংখ্যা ১০টি। ঘরবাড়ির সংখ্যা ১,৮২৬টি।
২০১১ সালের হিসেব অনুযায়ী এ ইউনিয়নে ৫.৬২ কিলোমিটার পাকারাস্তা ও ১.৭২ কিলোমিটার কাঁচারাস্তা রয়েছে। মসজিদের সংখ্যা ৬৪টি এবং মন্দিরের সংখ্যা ৭টি।
বাংলাদেশের ২০১১ সালের আদমশুমারী অনুযায়ী ধুরাইল ইউনিয়নের ১,৮২৬টি পরিবারে মোট জনসংখ্যা ৮,৫৮৭ জন এবং প্রতি বর্গ কিলোমিটারে ৬৪০ জন লোক বাস করে। এদের মধ্যে ৪,১০৩ জন পুরুষ ও ৪,৪৮৪ জন মহিলা এবং লিঙ্গ অনুপাত ৯২। মুসলিম ধর্মালম্বী ৮,০৩৬ জন ও হিন্দু ধর্মালম্বী ৫৫১ জন।
২০১১ সালের হিসেব অনুযায়ী ধুরাইল ইউনিয়নের সাক্ষরতার হার ৪১.০% (পুরুষ ৪৪.৫%, মহিলা-৩৭.৮%)। এ ইউনিয়নে ৪টি মাধ্যমিক বিদ্যালয়, ১০টি সরকারি প্রাথমিক বিদ্যালয় এবং ২টি কিন্ডার গার্টেন স্কুল রয়েছে।
রাস্তি ইউনিয়ন

রাস্তি ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ৮টি গ্রাম নিয়ে গঠিত।
রাস্তি ইউনিয়নের মোট আয়তন ১,৮০৬ একর বা ৭.৩১ বর্গ কিলোমিটার। গ্রামের সংখ্যা ৮টি। ঘরবাড়ির সংখ্যা ৩,৪১০টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
২০১১ সালের হিসেব অনুযায়ী এ ইউনিয়নে ১২.৮৫ কিলোমিটার পাকারাস্তা ও ১৭.৭৫ কিলোমিটার কাঁচারাস্তা রয়েছে। মসজিদের সংখ্যা ৩২টি এবং মন্দিরের সংখ্যা ৫টি।
বাংলাদেশের ২০১১ সালের আদমশুমারী অনুযায়ী রাস্তি ইউনিয়নের ৩,৪১০টি পরিবারে মোট জনসংখ্যা ১৫,০৫৯ জন এবং প্রতি বর্গ কিলোমিটারে ২১০০ জন লোক বাস করে। এদের মধ্যে ৭,৫৭৪ জন পুরুষ ও ৭,৪৮৫ জন মহিলা এবং লিঙ্গ অনুপাত ১০১। মুসলিম ধর্মালম্বী ১৩,৬২৯ জন ও হিন্দু ধর্মালম্বী ১,৪৩০ জন।
২০১১ সালের হিসেব অনুযায়ী রাস্তি ইউনিয়নের সাক্ষরতার হার ৪৬.৫% (পুরুষ ৪৭.৫%, মহিলা-৪৫.৫%)। এ ইউনিয়নে ১টি মাধ্যমিক বিদ্যালয়, ২টি মাদ্রাসা, ৫টি সরকারি প্রাথমিক বিদ্যালয় এবং ২টি কিন্ডার গার্টেন স্কুল রয়েছে।
পাঁচখোলা ইউনিয়ন

পাঁচখোলা ইউনিয়ন বাংলাদেশের ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ৭টি গ্রাম নিয়ে গঠিত।
পাঁচখোলা ইউনিয়নের মোট আয়তন ৬,০৪৫ একর বা ২৪.৪৮ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ৫,১০৯টি। এই ইউনিয়নের মধ্য দিয়ে বয়ে গেছে আড়িয়াল খাঁ নদী।
২০১১ সালের হিসেব অনুযায়ী এ ইউনিয়নে ১৪.২৯ কিলোমিটার পাকারাস্তা ও ৪০.৮৮ কিলোমিটার কাঁচারাস্তা রয়েছে। মসজিদের সংখ্যা ৯০টি এবং মন্দিরের সংখ্যা ১টি।
বাংলাদেশের ২০১১ সালের আদমশুমারী অনুযায়ী পাঁচখোলা ইউনিয়নের ৫,১০৯টি পরিবারে মোট জনসংখ্যা ২৩,৭২৯ জন এবং প্রতি বর্গ কিলোমিটারে ৯৭০ জন লোক বাস করে। এদের মধ্যে ১১,৫৮৬ জন পুরুষ ও ১১,৮৭৩ জন মহিলা এবং লিঙ্গ অনুপাত ১০০। মুসলিম ধর্মালম্বী ২৩,৪৭০ জন, হিন্দু ধর্মালম্বী ২৫৮ জন ও বৌদ্ধ ধর্মালম্বী ১ জন।
২০১১ সালের হিসেব অনুযায়ী পাঁচখোলা ইউনিয়নের সাক্ষরতার হার ৫২.০% (পুরুষ ৫৪.১%, মহিলা-৪৯.৯%)। এ ইউনিয়নে ১টি মহাবিদ্যালয়, ১টি মাধ্যমিক বিদ্যালয়, ২টি মাদ্রাসা, ১২টি সরকারি প্রাথমিক বিদ্যালয় রয়েছে।
খোয়াজপুর ইউনিয়ন

খোয়াজপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ৩০টি গ্রাম নিয়ে গঠিত।
খোয়াজপুর ইউনিয়নের মোট আয়তন ৬,৩৮৫ একর বা ২৫.৮৬ বর্গ কিলোমিটার। গ্রামের সংখ্যা ৩০টি। ঘরবাড়ির সংখ্যা ৫,০০১টি। এই ইউনিয়নের মধ্য দিয়ে বয়ে গেছে পালং নদী।
২০১১ সালের হিসেব অনুযায়ী এ ইউনিয়নে ৮.৭৫ কিলোমিটার পাকারাস্তা ও ৫৫.৩৩ কিলোমিটার কাঁচারাস্তা রয়েছে। হাট-বাজার রয়েছে ৪টি। মসজিদের সংখ্যা ১৩৭টি এবং মন্দিরের সংখ্যা ৭টি।
বাংলাদেশের ২০১১ সালের আদমশুমারী অনুযায়ী খোয়াজপুর ইউনিয়নের ৫,০০১টি পরিবারে মোট জনসংখ্যা ২৩,২২৯ জন এবং প্রতি বর্গ কিলোমিটারে ৯০০ জন লোক বাস করে। এদের মধ্যে ১১,৪৪৪ জন পুরুষ ও ১১,৭৮৫ জন মহিলা এবং লিঙ্গ অনুপাত ৯৭। মুসলিম ধর্মালম্বী ২২,৩৬৫ জন ও হিন্দু ধর্মালম্বী ৮৫৫ জন।
২০১১ সালের হিসেব অনুযায়ী খোয়াজপুর ইউনিয়নের সাক্ষরতার হার ৪২.০% (পুরুষ ৪৪.১%, মহিলা-৩৯.৯%)। এএ ইউনিয়নে ১টি কলেজ, ৪টি মাধ্যমিক বিদ্যালয়, ২টি মাদ্রাসা, ১৩টি সরকারি প্রাথমিক বিদ্যালয় রয়েছে।
ঝাউদী ইউনিয়ন

ঝাউদী ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৯টি গ্রাম নিয়ে গঠিত।
ঝাউদী ইউনিয়নের মোট আয়তন ৪,৬৭৭ একর বা ১৮.৯৪ বর্গ কিলোমিটার। গ্রামের সংখ্যা ১৯টি। ঘরবাড়ির সংখ্যা ৫,১৭৬টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
২০১১ সালের হিসেব অনুযায়ী এ ইউনিয়নে ২৫.০৪ কিলোমিটার পাকারাস্তা ও ৩০.২৯ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৭১টি এবং মন্দিরের সংখ্যা ৫টি।
বাংলাদেশের ২০১১ সালের আদমশুমারী অনুযায়ী ঝাউদী ইউনিয়নের ৫,১৭৬টি পরিবারে মোট জনসংখ্যা ২৪,২৯৩ জন এবং প্রতি বর্গ কিলোমিটারে ১৩০০ জন লোক বাস করে। এদের মধ্যে ১১,৯৩৯ জন পুরুষ ও ১২,৩৫৪ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৪,০১০ জন ও হিন্দু ধর্মালম্বী ২৮৩ জন।
২০১১ সালের হিসেব অনুযায়ী ঝাউদী ইউনিয়নের সাক্ষরতার হার ৪২.০% (পুরুষ ৪৩.৬%, মহিলা-৪০.৪%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা, ১৪টি সরকারি প্রাথমিক বিদ্যালয় রয়েছে।
রাতোয়াল বিশ্বকবি রবীন্দ্রনাথ উচ্চ বিদ্যালয়, রাতোয়াল

রাতোয়াল বিশ্বকবি রবীন্দ্রনাথ উচ্চ বিদ্যালয়, সাহিত্যে নোবেল বিজয়ী কবিগুরু রবীন্দ্রনাথ ঠাকুর ১৯১৩ সালে রাতোয়াল গ্রামে যান এবং তাঁর নিজের নামে রাতোয়াল বিশ্বকবি রবীন্দ্রনাথ উচ্চ বিদ্যালয় স্থাপন করেন এবং অনুদান দেন। এটি বাংলাদেশের রাজশাহী বিভাগে অবস্থিত। এ স্কুলের পূর্ব নাম ছিল রাতোয়াল এম ই (মিডল ইংলিশ) স্কুল। তাঁকে এ কাজে সার্বিক সহযোগিতা করেন তাঁর ঘনিষ্ঠ বন্ধু ও জমিদারী কর্মকাণ্ডের পরামর্শদাতা এবং পতিসরের কালিগ্রাম আর এন (রথীন্দ্রনাথ) ইন্সটিটিউটের সেক্রেটারি সফিকপুর নিবাসী জনাব কাশিম সরদার। বিদ্যালয়টি রবীন্দ্র নিদর্শন এবং সমগ্র বাংলাদেশের মধ্যে বিশ্বকবি রবীন্দ্রনাথ ঠাকুরের নামে তৎকালিন সময়ে স্থাপিত একমাত্র শিক্ষা প্রতিষ্ঠান। ১৮৮৫ সালে স্থাপিত এই বিদ্যালয়টি ১৯১৩ সালে একাডেমিক স্বীকৃতি লাভ করে। বিদ্যালয়টিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করা হয়। বিদ্যালয়টিতে বর্তমানে ৩ শ’ ৮০জন শিক্ষার্থী রয়েছে। এরমধ্যে প্রতিদিন গড়ে প্রায় ৩শ’ জন শিক্ষার্থী পাঠগ্রহণ করে থাকে। বিদ্যালয়ে মোট ৮জন শিক্ষক ও ৪জন কর্মচারী কর্মরত আছেন। বিদ্যালয়ে নতুন ও পুরনো মিলে মোট ৭টি কক্ষে চলে পাঠদান কার্যক্রম। বিদ্যালয়ের উত্তর দিকের দুই তলা ভবনটি তৈরী হয়েছিল ১৯৯৫ সালে, পূর্বদিকের দুই তলা ভবনটি তৈরী হয়েছিল ২০০৬ সালে ও পশ্চিম দিকের টিন শেডের জোড়া তালি দেয়া পুরনো কক্ষগুলোতেই চলছে পাঠদান কার্যক্রম। ১৮৮৫ সালের শুরুর দিকে কবিগুরু রবীন্দ্রনাথ ঠাকুর তার পৈত্রিক সূত্রে পাওয়া কালীগ্রাম পরগনার জমিদারি দেখাশুনার জন্য রাতোয়াল গ্রামে আসতেন। তিনি (রবীন্দ্রনাথ ঠাকুর) বিশ্বাস করতেন, প্রজাদের জীবন যাত্রার মান উন্নয়নে শিক্ষার প্রয়োজন। শিক্ষার আলো ছাড়া প্রজাদের সার্বিক উন্নয়ন একেবারেই সম্ভব নয়। সে উপলব্ধি থেকেই সেই সময়ের কিছু পণ্ডিতদের সহায়তায় এই রাতোয়াল গ্রামে বিশ্বকবির নামে আদর্শ এই বিদ্যাপিঠের পথ চলা। সেই সময়ে রবীন্দ্রনাথ ঠাকুরের ম্যানেজার শ্যামানন্দ গুহ কালিগ্রাম পরগনার এই মূল জমিদারি (পতিসর ষ্ট্রেট) দেখাশুনা করতেন এবং তার ছেলে নিত্যানন্দ গুহ ( নিতাই বাবু) দেখাশুনা করতেন (সাবষ্টেট) তথা এই এলাকা। তাদের সার্বিক সহযোগিতায় তৎকালিন রাতোয়াল গ্রামের আক্কাছ আলী পণ্ডিত, শমসের আলী আকন্দ, কফিল আলী আকন্দ এবং এরফান আলী আকন্দকে সঙ্গে নিয়ে এই ঐতিহ্যবাহী বিদ্যালয়টির পথচলা শুরু হয়। বিদ্যালয়টি তৎকালিন সময়ে আজিজুল্লাহ আকন্দের বৈঠকখানায় শুরু হলেও পরবর্তীতে রবীন্দ্র ষ্টেটের নিজস্ব সম্পত্তির ওপড় মাটির ক’টি ঘর তৈরি করে ১৮৮৫ সালে প্রাথমিক ভাবে শিক্ষাদান শুরু হয়।
তখন হেড পণ্ডিত হিসেবে রাতোয়াল গ্রামের আক্কাছ আলী পণ্ডিতের ওপড় বিদ্যালয়টির দায়িত্ব অর্পন করা হয়। পরবর্তীতে আরও অনেকেই ঐতিহ্যবাহী এই বিদ্যালয়টির প্রধান হিসেবে দায়িত্ব পালন করেন। বিশ্বকবির স্মৃতি বিজড়িত ঐতিহ্যবাহী এই বিদ্যালয়টি আধুনিকতার ছোঁয়া থেকে আজো অনেক পিছিয়ে আছে। আদর্শ এই বিদ্যাপিঠ থেকে শিক্ষা নিয়ে এলাকার অনেকেই আজ দেশ-বিদেশসহ দেশের বিভিন্ন বিভাগে ঊর্ধ্বতন পদে কর্মরত থেকে উজ্জ্বল নক্ষত্র হয়ে জ্বলছেন। আর সেইসঙ্গে বিশ্বের মাঝে আলোকিত করেছেন এই অজপাড়া গাঁয়ের এই আদর্শ বিদ্যালয়টির নাম। বাংলাদেশ প্রকৌশল বিশ্ববিদ্যালয়ের (বুয়েট) অধ্যাপক জুলু চৌধুরী, প্রকৌশলী মুজিবুর রহমান ছিলেন বিসিআইসির সাবেক প্রধান প্রকৌশলী, ৫ম শ্রেণির গণিত বইয়ের লেখক বিশিষ্ট শিক্ষাবিদ লুৎফুত জামান ও ব্রিগেডিয়ার জেনারেল ডা. মোখলেছুর রহমানসহ আরোও অনেকেই ছিলেন এই আদর্শ বিদ্যাপিঠের শিক্ষার্থী।
মস্তফাপুর ইউনিয়ন

মস্তফাপুর ইউনিয়ন বাংলাদেশের ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৫টি গ্রাম নিয়ে গঠিত।
মস্তফাপুর ইউনিয়নের মোট আয়তন ৪,৪১২ একর বা ১৭.৮৬ বর্গ কিলোমিটার। গ্রামের সংখ্যা ১৫টি। ঘরবাড়ির সংখ্যা ৫,০১০টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে ১১.১৭ কিলোমিটার পাকারাস্তা ও ৩৩.৯৪ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৭টি এবং মন্দিরের সংখ্যা ৫টি।
বাংলাদেশের ২০১১ সালের আদমশুমারী অনুযায়ী মস্তফাপুর ইউনিয়নের ৫,০১০টি পরিবারে মোট জনসংখ্যা ২৩,৭৭৮ জন এবং প্রতি বর্গ কিলোমিটারে ১৩০০ জন লোক বাস করে। এদের মধ্যে ১১,৯৮৩ জন পুরুষ ও ১১,৭৬৫ জন মহিলা এবং লিঙ্গ অনুপাত ১০২। মুসলিম ধর্মালম্বী ২১,২৯৮ জন, হিন্দু ধর্মালম্বী ২৪২৮ জন, খ্রিস্টান ধর্মালম্বী ১০ জন ও বৌদ্ধ ধর্মালম্বী ১২ জন।
২০১১ সালের হিসেব অনুযায়ী মস্তফাপুর ইউনিয়নের সাক্ষরতার হার ৪১.১% (পুরুষ ৪৪.০%, মহিলা-৩৮.৩%)। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মাদ্রাসা, ১৫টি সরকারি প্রাথমিক বিদ্যালয় এবং ৩টি কিন্ডার গার্টেন স্কুল রয়েছে।
পর্বতের বাগান - মস্তফাপুর -খৈয়ারভাঙ্গা -খাগছাড়া-চতুরপাড়া - ও বড় মেহের
ছিলারচর ইউনিয়ন

ছিলারচর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৮টি গ্রাম নিয়ে গঠিত।
ছিলারচর ইউনিয়নের মোট আয়তন ৫,৩৭২ একর বা ২১.৭৫ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৪,১৭৯টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
২০১১ সালের হিসেব অনুযায়ী এ ইউনিয়নে ৯.৩৫ কিলোমিটার পাকারাস্তা ও ৪৯.৮১ কিলোমিটার কাঁচারাস্তা রয়েছে। হাট-বাজার রয়েছে ৪টি। মসজিদের সংখ্যা ৯৯টি এবং মন্দিরের সংখ্যা ৫টি।
বাংলাদেশের ২০১১ সালের আদমশুমারী অনুযায়ী ছিলারচর ইউনিয়নের ৪,১৭৯টি পরিবারে মোট জনসংখ্যা ১৭,৯৯২ জন এবং প্রতি বর্গ কিলোমিটারে ৮৩০ জন লোক বাস করে। এদের মধ্যে ৮,৫৭৩ জন পুরুষ ও ৯,৪১৯ জন মহিলা এবং লিঙ্গ অনুপাত ৯১। মুসলিম ধর্মালম্বী ১৭,৪০৯ জন ও হিন্দু ধর্মালম্বী ৫৮৩ জন।
২০১১ সালের হিসেব অনুযায়ী ছিলারচর ইউনিয়নের সাক্ষরতার হার ৪৪.৯% (পুরুষ ৪৭.০%, মহিলা-৪৩.০%)। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি মাদ্রাসা, ৫টি ফোরকানীয়া মাদ্রাসা, ১৩টি সরকারি প্রাথমিক বিদ্যালয় এবং ২টি কিন্ডার গার্টেন স্কুল রয়েছে।
কেন্দুয়া ইউনিয়ন, মাদারীপুর সদর

কেন্দুয়া ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৭টি গ্রাম নিয়ে গঠিত।
কেন্দুয়া ইউনিয়নের মোট আয়তন ৫,৮৯০ একর বা ২৩.৮৫ বর্গ কিলোমিটার। গ্রামের সংখ্যা ১৭টি। ঘরবাড়ির সংখ্যা ৫,১৭৬টি। এই ইউনিয়নের মধ্য দিয়ে বয়ে গেছে ঘাঘর ও বিশারকন্দা-বাগদা নদী।
২০১১ সালের হিসেব অনুযায়ী এ ইউনিয়নে ১৭.৯৯ কিলোমিটার পাকারাস্তা ও ২৫.৫২ কিলোমিটার কাঁচারাস্তা রয়েছে। হাট-বাজার রয়েছে ৩টি। মসজিদের সংখ্যা ৪২টি এবং মন্দিরের সংখ্যা ৪১টি।
বাংলাদেশের ২০১১ সালের আদমশুমারী অনুযায়ী কেন্দুয়া ইউনিয়নের ৫,১৭৬টি পরিবারে মোট জনসংখ্যা ২৪,৬৭০ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ১২,৩৪৭ জন পুরুষ ও ১২,৩২৩ জন মহিলা এবং লিঙ্গ অনুপাত ১০০। মুসলিম ধর্মালম্বী ১৬,৪৭৬জন ও হিন্দু ধর্মালম্বী ৮,১৮৫ জন ও খ্রিস্টান ধর্মালম্বী ৯ জন।
২০১১ সালের হিসেব অনুযায়ী কেন্দুয়া ইউনিয়নের সাক্ষরতার হার ৪৫.৫% (পুরুষ ৪৯.৭%, মহিলা-৪১.৩%)। এ ইউনিয়নে ১ট কলেজ, ৪টি মাধ্যমিক বিদ্যালয়, ১৭টি সরকারি প্রাথমিক বিদ্যালয় এবং ৩টি কিন্ডার গার্টেন স্কুল রয়েছে।
দুধখালী ইউনিয়ন

দুধখালী ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত। এ এলাকা এক সময় জমিদারি অঞ্চল ছিলো।
দুধখালী ইউনিয়নের মোট আয়তন ৩,৭৩৩ একর বা ১৫.১১ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৫০১টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে ১৩.০১ কিলোমিটার পাকারাস্তা ও ৩৮.৩০ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৫টি এবং মন্দিরের সংখ্যা ৬টি।
বাংলাদেশের ২০১১ সালের আদমশুমারী অনুযায়ী দুধখালী ইউনিয়নের ৩,৫০১টি পরিবারে মোট জনসংখ্যা ১৫,৭১৯ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৭,৫৬১ জন পুরুষ ও ৮,১৮৫ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৪,৯৮০ জন ও হিন্দু ধর্মালম্বী ৭৩৯ জন।
২০১১ সালের হিসেব অনুযায়ী দুধখালী ইউনিয়নের সাক্ষরতার হার ৫৪.৮% (পুরুষ ৫৭.৯%, মহিলা-৫২.০%)। এ ইউনিয়নে ২টি মাধ্যমিক বিদ্যালয়, ২টি মাদ্রাসা এবং ১২টি সরকারি প্রাথমিক বিদ্যালয় রয়েছে।
ঘটমাঝি ইউনিয়ন

ঘটমাঝি ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ২৬টি গ্রাম নিয়ে গঠিত।
ঘটমাঝি ইউনিয়নের মোট আয়তন ৪,১৬৭ একর বা ১৬.৮৭ বর্গ কিলোমিটার। গ্রামের সংখ্যা ২৬টি। ঘরবাড়ির সংখ্যা ৫,২৯৩টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে ১৬.৫৩ কিলোমিটার পাকারাস্তা ও ৩৮.৪১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৯টি এবং মন্দিরের সংখ্যা ৩টি।
বাংলাদেশের ২০১১ সালের আদমশুমারী অনুযায়ী ঘটমাঝি ইউনিয়নের ৫,২৯৩টি পরিবারে মোট জনসংখ্যা ২৫,৬৮৮ জন এবং প্রতি বর্গ কিলোমিটারে ১৫০০ জন লোক বাস করে। এদের মধ্যে ১২,৮৮৫ জন পুরুষ ও ১২,৮০৩ জন মহিলা এবং লিঙ্গ অনুপাত ১০১। মুসলিম ধর্মালম্বী ২৫,২৩২ জন ও হিন্দু ধর্মালম্বী ৪৫৬ জন।
২০১১ সালের হিসেব অনুযায়ী ঘটমাঝি ইউনিয়নের সাক্ষরতার হার ৪৮.০% (পুরুষ ৫১.৯%, মহিলা-৪৪.১%)। এ ইউনিয়নে ১টি মাধ্যমিক বিদ্যালয়, ১টি মাদ্রাসা এবং ১২টি সরকারি প্রাথমিক বিদ্যালয় রয়েছে।
কালিকাপুর ইউনিয়ন, মাদারীপুর সদর

কালিকাপুর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত।
কালিকাপুর ইউনিয়নের মোট আয়তন ৫,১৮৬ একর বা ২১.০০ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯৬১টি। এই ইউনিয়নের মধ্য দিয়ে বয়ে গেছে আরিয়াল খাঁ নদী।
২০১১ সালের হিসেব অনুযায়ী এ ইউনিয়নে ৭.৮১ কিলোমিটার পাকারাস্তা ও ২৯.৭১ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৬টি এবং মন্দিরের সংখ্যা ১টি।
বাংলাদেশের ২০১১ সালের আদমশুমারী অনুযায়ী কালিকাপুর ইউনিয়নের ৩,৯৬১টি পরিবারে মোট জনসংখ্যা ২০,৩৮৩ জন এবং প্রতি বর্গ কিলোমিটারে ৯৭০ জন লোক বাস করে। এদের মধ্যে ১০,৫৭৬ জন পুরুষ ও ৯,৮০৭ জন মহিলা এবং লিঙ্গ অনুপাত ১০৮। মুসলিম ধর্মালম্বী ২০,২৫৪ জন ও হিন্দু ধর্মালম্বী ১২৯ জন।
২০১১ সালের হিসেব অনুযায়ী কালিকাপুর ইউনিয়নের সাক্ষরতার হার ৮২.৫ (পুরুষ ৮৫, মহিলা-৮০)। এ ইউনিয়নে ১টি মাধ্যমিক বিদ্যালয়, ৪টি মাদ্রাসা এবং ১৪টি সরকারি প্রাথমিক বিদ্যালয় রয়েছে।
কমল সিং

কমল সিং (২৯ সেপ্টেম্বর ১৯২৬ – ৫ জানুয়ারি ২০২০) ভারতের বিহারের একজন রাজনীতিবিদ ছিলেন। তিনি দুবার লোকসভার সদস্য হিসেবে নির্বাচিত হিয়েছিলেন। তিনি ডুমরাওঁ রাজ্যের সর্বশেষ মহারাজা ছিলেন। এছাড়া, তিনি ছিলেন প্রথম লোকসভার সর্বশেষ জীবিত ব্যক্তি।
কমল সিং ১৯২৬ সালের ২৯ সেপ্টেম্বর জন্মগ্রহণ করেন। তিনি কর্নেল ব্রাউন কেমব্রিজ বিদ্যালয় ও ডি. এ. বি. মহাবিদ্যালয়ে পড়েছেন। এছাড়া, তিনি এলাহাবাদ বিশ্ববিদ্যালয় ও পাটনা আইন মহাবিদ্যালয়ে পড়াশোনা করেছেন।
কমল সিং প্রথম লোকসভা নির্বাচনে শাহাবাদ উত্তর দক্ষিণ লোকসভা কেন্দ্র থেকে বিজয়ী হয়েছিলেন। এরপর, ১৯৫৭ সালে তিনি বক্সার লোকসভা কেন্দ্র থেকে জয়লাভ করেন।
কমল সিং ২০২০ সালের ৫ জানুয়ারি ৯৩ বছর বয়সে প্রয়াত হন।
পঞ্চম জাতীয় সংসদ

পঞ্চম জাতীয় সংসদ (৫ এপ্রিল ১৯৯১ - ২৪ নভেম্বর ১৯৯৫) ১৯৯১ সালের ২৭ ফেব্রুয়ারি পঞ্চম জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। নির্বাচনে প্রধান দুটি দলের মধ্যে বাংলাদেশ জাতীয়তাবাদী দল জাতীয় সংসদের ৩০০টির আসনের মধ্যে ১৪০টি এবং বাংলাদেশ আওয়ামী লীগ ৮৮টি আসনে জয়লাভ করে। বাংলাদেশ জাতীয়তাবাদী দল খালেদা জিয়াকে প্রধান করে সরকার গঠন করে। ১৯৯১ সালের ৫ এপ্রিল পঞ্চম সংসদের প্রথম অধিবেশন শুরু হয়। জনগণের সরাসরি ভোটে নির্বাচিত ৩০০ জন এবং সংরক্ষিত মহিলা আসনের ৩০ জনসহ মোট ৩৩০ জন সংসদ সদস্য নিয়ে পঞ্চম সংসদ যাত্রা শুরু করে। ২০ মার্চ মন্ত্রিসভা গঠিত হয়। আবদুর রহমান বিশ্বাস সংসদের স্পিকার এবং শেখ রাজ্জাক আলী ডেপুটি স্পিকার নির্বাচিত হন। পরবর্তীতে আবদুর রহমান বিশ্বাস রাষ্ট্রপতি নির্বাচিত হলে শেখ রাজ্জাক আলী স্পিকার এবং হুমায়ুন খান পন্নী ডেপুটি স্পিকার নির্বাচিত হন। সংসদে আওয়ামীলীগ বিরোধীদলের মর্যাদা পায় এবং শেখ হাসিনা বিরোধীদলীয় নেতা নির্বাচিত হন। এ সংসদ মোট ৪ বছর ৮ মাস স্থায়ী ছিলো।
চতুর্থ জাতীয় সংসদ
ষষ্ঠ জাতীয় সংসদ
রিকি জারভেজ

রিকি ডিন জারভেজ ( - (; জন্ম ২৫ জুন ১৯৬১) হলেন একজন ইংরেজ স্ট্যান্ড-আপ কৌতুকাভিনেতা, অভিনেতা, লেখক, পরিচালক, প্রযোজক ও সঙ্গীতজ্ঞ। তিনি ব্রিটিশ টেলিভিশন ধারাবাহিক "দ্য অফিস" (২০০১-২০০৩) রচনা ও এতে অভিনয়ের জন্য সর্বাধিক জনপ্রিয়। তিনি সাতটি বাফটা পুরস্কার, পাঁচটি ব্রিটিশ কমেডি পুরস্কার, দুটি এমি পুরস্কার, তিনটি গোল্ডেন গ্লোব পুরস্কার ও দুইবার রোজ দর অর্জন করেছেন এবং একটি স্ক্রিন অ্যাক্টরস গিল্ড পুরস্কারের মনোনয়ন লাভ করেছেন। তিনি ২০০৭ সালে চ্যানেল ফোরের ১০০ সেরা স্ট্যান্ড-আপস তালিকায় ১১তম স্থান এবং ২০১০ সালে এর হালনাগাদকৃত তালিকায় ৩য় স্থান অধিকার করেন। ২০১০ সালে "টাইম" তাকে বিশ্বের সবচেয়ে প্রভাবশালী ব্যক্তিবর্গের তালিকায় অন্তর্ভুক্ত করে।
জারভেজ ১৯৯০-এর দশকের শেষভাগে স্ট্যান্ড-আপ কৌতুকাভিনেতা হিসেবে তার কর্মজীবন শুরু করেন। তিনি পাঁচটি বহুজাতিক স্ট্যান্ড-আপ সফর করেন এবং "ফ্ল্যানিমেলস" বই ধারাবাহিক রচনা করেন। জারভেজ, মার্চেন্ট এবং কার্ল পিলকিংটন "দ্য রিকি জারভেজ শো" নামে একটি পডক্যাস্ট তৈরি করেন। এর মাধ্যমে জারভেজ ও মার্চেন্টের প্রযোজনায় পিলকিংটনের অভিনয় সংবলিত বিভিন্ন স্পিন-অফ দেখা যায়। জারভেজ হলিউডের "গোস্ট টাউন" ও "নাইট অ্যাট দ্য মিউজিয়াম" ত্রয়ী, "ফর ইউর কনসিডারেশন", ও "মাপেটস মোস্ট ওয়ান্টেড" চলচ্চিত্রে অভিনয় করেন। তিনি "দি ইনভেনশন অব লাইং" চলচ্চিত্র এবং নেটফ্লিক্সের "স্পেশাল করেসপন্ডেন্টস" রচনা, পরিচালনা ও এগুলোতে অভিনয় করেন। তিনি ২০১০, ২০১১, ২০১২, ২০১৬ ও ২০২০ সালে গোল্ডেন গ্লোব পুরস্কার উপস্থাপনা করেন। জারভেজ গেম অনুষ্ঠান "চাইল্ড সাপোর্ট"-এও অভিনয় করেন। তিনি নেটফ্লিক্সের হাস্যরসাত্মক ধারাবাহিক "আফটার লাইফ"-এর নির্দেশক, নির্বাহী প্রযোজক, পরিচালক ও লেখক এবং তিনি এতে টনি জনসন নামে এর প্রধান চরিত্রে অভিনয় করছেন।
রিকি ডিন জারভেজ ১৯৬১ সালের ২৫শে জুন বার্কশায়ারের রিডিং-এর ব্যাটল হাসপাতালে জন্মগ্রহণ করেন। তার পিতা লরেন্স রেমন্ড "জেরি" জারভেজ (১৯১৯-২০০২) একজন ফরাসি-কানাডীয়। তিনি দ্বিতীয় বিশ্বযুদ্ধের সময়ে বৈদেশিক দায়িত্ব পালনকালে অন্টারিওর পেইন কোর্ট থেকে যুক্তরাজ্যে অভিবাসিত হন এবং শ্রমিক ও চুবড়িবাহী হিসেবে কাজ করতেন। তার মাতা ইভা সোফিয়া (বিবাহপূর্ব হাউজ; ১৯২৫-২০০০) একজন ইংরেজ। তিনি ৭৪ বছর বয়সে ফুসফুসের ক্যান্সারের মারা যান। রিকি রিডিং-এর উপশহর হুইটলিতে বেড়ে ওঠেন। তার দুই ভাই ল্যারি ও রবার্ট এবং এক বোন মার্শা।
প্রাইড অব পারফরম্যান্স পুরস্কার (২০০০–০৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান ইত্যাদি বিষয়ে উল্লেখযোগ্য অবদান রাখার জন্য প্রদান করা হয়।২০০০ সাল হতে ২০০৯ সাল পর্যন্ত পুরস্কার প্রাপ্তদের তালিকা।
পুরস্কার প্রদান করা হয় ২৩ মার্চ ২০০২ সালে.
১৪ আগস্ট ২০০২ সালে ঘোষণা করে, ২৩ মার্চ ২০০৩ সালে পুরস্কার দেওয়া হয়।. 
পুরস্কার ঘোষণা করা হয় ১৪ আগস্ট ২০০৩,বিতরণ করা হয় ২০০৪ এর মার্চ মাসে 
১৪ আগস্ট ২০০৪ সালে ঘোষণা করা হয় ২৩ মার্চ ২০০৫ সালে পুরস্কার বিতরন করা হয় 
২০০৬ সালের ১৪ আগস্ট ঘোষণা করা হয় ২০০৬ সালের মার্চ মাসে বিতরন করা হয়।
১৪ আগস্ট ২০০৬ সালে ঘোষণা করা হয় ২৩ মার্চ ২০০৭ সালে বিতরন করা হয়।. 
১৪ আগস্ট ২০০৭ সালে ঘোষণা করা হয় ২০০৮ সালে মার্চে বিতরন করা হয়। 
১৪ আগস্ট ২০০৭ সালে ঘোষণা করেন ২০০৯ সালে ২৩ মার্চ বিতরন করেন।
তামিম আহমেদ চৌধুরী

তামিম আহমেদ চৌধুরী (২৫ জুলাই ১৯৮৬- ২৭ আগস্ট ২০১৬), তার অপর কুনিয়াত নাম আবূ ইব্রাহীম আল-হানিফ, সে ছিল বাংলাদেশি-কানাডীয় হতে কথিত ইসলামিক স্টেট (আইএস) এর মধ্যে বাংলাদেশ আমির। । তিনি জুলাই ২০১৬ ঢাকা হলি আর্টিসান আক্রমণের কথিত মাস্টারমাইন্ড ছিলেন, যার ফলস্বরূপ ২৯ জন মারা গিয়েছিলেন। ২৭ আগস্ট ২০১৬-তে বাংলাদেশী বাহিনীর অভিযানে ঢাকায় আইএসের সেফহাউসে এক হামলায় নিহত হয়েছিল। 
তামিস ১৯৮৬ সালের ২৫ জুলাই বাংলাদেশের সিলেটে জন্মগ্রহণ করেন। তামিম চৌধুরী পূর্বে কানাডার অন্টারিও উইন্ডসারের বাসিন্দা ছিলেন।
তিনি উইন্ডসর জেএল ফারস্টার মাধ্যমিক বিদ্যালয়ে পড়াশোনা করেছেন। ২০০৪ সালে বিভিন্ন ট্র্যাক এবং ফিল্ড ক্রিয়াকলাপে বিদ্যালয়ের হয়ে প্রতিযোগিতা করেছিলেন। তিনি বসন্ত ২০১১ সালে উইন্ডসর বিশ্ববিদ্যালয় থেকে স্নাতক, রসায়নে অনার্স ডিগ্রি অর্জন করেন । 
ডালহৌসি বিশ্ববিদ্যালয়ের রিসিলিয়েন্স রিসার্চ সেন্টারের পোস্ট-ডক্টরাল ফেলো অমরনাথ অমরসিংম উইন্ডসরতে চৌধুরীর সময় সম্পর্কে বলেছিলেন, "সেখানে কিছু লোক ছিলেন যারা তাকে মসজিদেে যাতায়াত এবং সামাজিক হিসেবে চেনাশোনা থেকে চিনতেন" এবং "তিনি লাজুক ছিলেন, চর্মসার বাচ্চা " 
উইন্ডসর ইসলামিক অ্যাসোসিয়েশন (ডব্লিউআইএ) মন্তব্য করেছে, "আমরা নিশ্চিত করতে পারি যে তামিম চৌধুরী উইন্ডসর থেকে এসেছিলেন, যদিও তিনি সম্প্রদায়ের কোনও নামী ব্যক্তি নন," ডব্লিউআইএর মুখপাত্র লিনা চাকার বলেছেন। 
তিনি সম্ভবত ২০১২-১৩ সালে কোনও এক সময় সিরিয়ায় ভ্রমণ করেছিলেন। এর কিছু পরে তিনি বাংলাদেশে ফিরে আসেন। 
তাকে জুলাই ২০১৬ ঢাকা আক্রমণ হামলার "মূল পরিকল্পপনাকারী" এবং "অন্যতম মাস্টারমাইন্ড" হিসাবে বর্ণনা করা হয়েছিল। 
২০১৬ সালের এপ্রিল মাসে, তার একটি সাক্ষাৎকার ইসলামিক স্টেটের অফিশিয়াল প্রকাশনা, "দাবিকের" ১৪তম সংস্করণে প্রকাশিত হয়েছিল। নিবন্ধে, তাকে "বাংলায় খিলাফত সৈনিকদের আমির" হিসাবে বর্ণনা করা হয়েছিল এবং উদ্ধৃত করে বলা হয়েছিল, "কৌশলগত ভৌগোলিক অবস্থানের কারণে খিলাফাহ এবং বিশ্ব জিহাদের জন্য বাংলা
একটি গুরুত্বপূর্ণ অঞ্চল। বঙ্গোপসাগর ভারতের পূর্ব দিকে অবস্থিত এবং উইলিয়াত খুরাসান এর পশ্চিমে অবস্থিত। " "সুতরাং, বাংলায় একটি শক্তিশালী জিহাদ বেস থাকায় উভয় পক্ষ থেকে একযোগে ভারতের অভ্যন্তরে গেরিলা আক্রমণ পরিচালনা এবং সেখানে বিদ্যমান স্থানীয় মুজাহিদিনের সহায়তার সাথে ভারতে তাওয়াহুশ (ভয় ও বিশৃঙ্খলা) তৈরি করার সুবিধা তৈরি করবে।" 
২ আগস্ট ২০১৬-তে, বাংলাদেশি পুলিশ তাকে ধরতে তার অবস্থান সম্পর্কিত তথ্যের জন্য ২,০০,০০০ বাংলাদেশী টাকার (২,৫০০ ডলার) পুরস্কার ঘোষণা করেছিল বলে জানা গেছে।
২৭ আগস্ট ২০১৬ খ্রি. তারিখে নারায়ণগঞ্জ সদর উপজেলায় একটি বাড়িতে যৌথবাহিনীর অভিযানের সময় চৌধুরীসহ তিন জঙ্গি নিহত হয়েছিল। ঢাকা মেট্রোপলিটন পুলিশের কাউন্টার টেররিজম ইউনিটের প্রধান মনিরুল ইসলাম বাংলাদেশী পত্রিকায় প্রকাশিত এক ঘোষণায় তার মৃত্যুর বিষয়টি নিশ্চিত করেন।
চতুর্থ জাতীয় সংসদ

চতুর্থ জাতীয় সংসদ (১৫ এপ্রিল ১৯৮৮ - ৬ ডিসেম্বর ১৯৯০) ৩রা মার্চ ১৯৮৮ অনুষ্ঠিত চতুর্থ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। প্রধান বিরোধীদলসহ অধিকাংশ দল নির্বাচন বর্জন করে। জাতীয় পার্টি ৩০০টি আসনের মধ্যে ২৫১টি আসন লাভ করে সংখ্যাগরিষ্ঠতা অর্জন করে এবং মওদুদ আহমেদকে প্রধান করে সরকার গঠন করে। পরবর্তীতে মওদুদ উপরাষ্ট্রপতি হলে কাজী জাফর আহমেদ সংসদ নেতা হিসেবে দায়িত্ব পালন করেন। ২৫ এপ্রিল সংসদের প্রথম অধিবেশন অনুষ্ঠিত শুরু হয়। জনগণের সরাসরি ভোটে নির্বাচিত ৩০০ জন সংসদ সদস্য নিয়ে চতুর্থ সংসদ যাত্রা শুরু করে। এ সংসদ ২ বছর ৭ মাস স্থায়ী ছিল। সংরক্ষিত ৩০ জন মহিলা আসনের কথা থাকলেও এ সংক্রান্ত আইনের মেয়াদ শেষ হয়ে যাওয়ায় এ সংসদে সংরক্ষিত মহিলা আসনে কোন সদস্য ছিলেন না। শামসুল হুদা চৌধুরী সংসদের স্পিকার এবং মোহাম্মাদ রিয়াজ উদ্দীন আহমেদ ডেপুটি স্পিকার নির্বাচিত হন।
তৃতীয় জাতীয় সংসদ
পঞ্চম জাতীয় সংসদ
সাতবাড়িয়া ইউনিয়ন, কেশবপুর

সাতবাড়িয়া ইউনিয়ন বাংলাদেশের যশোর জেলার কেশবপুর উপজেলার একটি ইউনিয়ন। এটি ২০১৬ সালে স্থাপিত হয়। বর্তমান চেয়ারম্যান জনাব মোঃ সামছুদ্দীন দফাদার 
১০নং সাতবাড়ীয়া ইউনিয়ন পরিষদের প্রথম চেয়ারম্যান জনাব মোঃ সামছুদ্দীন দফাদার। 
১৯৩৫ সালে ত্রিমোহিনী বাজারে কপোতাক্ষ নদের তীর ঘেষে ১ নং ত্রিমোহিনী ইউনিয়ন পরিষদ স্থাপিত হয়। তখন এটি ব্রিটিশ সরকারের অধীনে ছিল ও চেয়ারম্যান ছিলেন ডাঃ এনায়েত হোসেন। ১৯৬৫ সালে চেয়ারম্যান মোঃ আব্দুল মতলেব জনগনের সুবিধার্থে সাতবাড়িয়া বাজারের কামকমিউনিটি সেন্টারে ইউনিয়নের কেন্দ্র বিন্দু স্থানান্তরিত করেন এবং ১৯৬৫ সাল হতে সাতবাড়িয়া বাজারের কামকমিউনিটি সেন্টারে কার্যক্রম চলে আসছিল। ১৭ মে ২০১৬ সালে সরকার ১ নং ত্রিমোহিনী ইউনিয়ন পরিষদকে বিভক্ত করে ১ নং ত্রিমোহিনী ইউনিয়ন পরিষদ এবং নতুন ১০নং সাতবাড়িয়া ইউনিয়ন পরিষদ নামে দুইটি ইউনিয়ন গঠন। ১০নং সাতবাড়িয়া ইউনিয়ন পরিষদের কার্যক্রম আগস্ট ২০১৬ সালে শুরু হয়। ১০নং সাতবাড়ীয়া ইউনিয়ন পরিষদের প্রথম (০১ম) চেয়ারম্যান নির্বাচিত হন জনাব মোঃ সামছুদ্দীন দফাদার
এই ইউনিয়নে ১০ টি গ্রাম, ৭টি মৌজা ও ৬ টি বাজার (হাট) রয়েছে। গ্রামগুলো হলো:সাতবাড়িয়া উঃ, সাতবাড়িয়া দঃ, কড়িয়াখালি, বেগমপুর, কোমরপোল, জাহানপুর, চালিতাবাড়িয়া, ভালুকঘর উঃ, ভালুকঘর দঃ, দত্তনগর। এই ইউনিয়নের প্রথম চেয়ারম্যান হলেন সামছুদ্দীন দফাদার, তিনি ৭ আগস্ট ২০১৬ তারিখ থেকে দায়িত্বরত আছেন।
২০১৭ সালে নবগঠিত ১০নং সাতবাড়ীয়া ইউনিয়নের ইউনিয়ন পরিষদ কমপ্লেক্স ভবন উদ্ভোধন করেন জনপ্রশাসন প্রতিমন্ত্রী জনাবা ইসমাত আরা সাদেক। সার্বিক তত্ত্বাবধানে ইউপি চেয়ারম্যান জনাব মোঃ সামছুদ্দীন দফাদার। 
১০ নং সাতবাড়িয়া ইউনিয়নের আয়তন ৯.৮০ বর্গ কিলোমিটার এবং লোকসংখ্যা ২৮,২০৩ জন (প্রায়) (২০১১ সালের আদমশুমারি অনুযায়ী)।
এই ইউনিয়নে শিক্ষার হার প্রায় ৬৬% (২০০১ সালের শিক্ষাজরিপ অনুযায়ী)। এই ইউনিয়নে ৬টি সরকারি প্রাথমিক বিদ্যালয়, ৫টি মাদ্রাসা, ৫টি মাধ্যমিক বিদ্যালয় ও ১টি কলেজ রয়েছে।
কেশবপুর শহর থেকে প্রায় পশ্চিম দিকে ০৬ কিলোমিটার 
কেশবপুর ও কলারোয়া উপজেলার মধ্যবর্তী সংযোগ সড়ক জাহানপুর,সাতবাড়িয়ার মধ্য দিয়ে চলে গেছে।প্রায় অধিকাংশ রাস্তা-ঘাট পিচ দিয়ে নির্মিত। এছাড়াও খাল বা নদীর উপর রয়েছে কালভার্ট, পুল, সেতু ইত্যাদি। যাতায়াতের জন্য রয়েছে মটরসাইকেল, ভ্যান, মটরভ্যান, ইজিবাইক, আলম-সাধু ইত্যাদি।
বাওড় মর্শিনা, চালিতাবাড়ীয়া জমিদার বাড়ী।
এফতেখারাবাদ

এফতেখারাবাদ () হল ইরানের সিস্তান ও বালুচেস্তান প্রদেশের, খাশ শাহরিস্তানের কেন্দ্রীয় জেলার, ইসমাইলবাদ পল্লী জেলার একটি গ্রাম।
২০০৬ সালের আদমশুমারি অনুযায়ী, অঞ্চলটির জনসংখ্যা ছিল ১,২১২ জন এবং তাদের মধ্যে পরিবার ছিল ২২২ জন।
পার্বত্য চট্টগ্রাম উপজাতীয় কল্যাণ সমিতি

পার্বত্য চট্টগ্রাম উপজাতীয় কল্যাণ সমিতি ১৯৬৬ সালে তৎকালীন পূর্ব পাকিস্তানে প্রতিষ্ঠিত একটি রাজনৈতিক দল। দলটি কাপ্তাই বাঁধ নির্মাণের ফলে বাস্তুচ্যুত ১,০০,০০০ জনগোষ্ঠীকে উপস্থাপন ও তাঁদের পুনর্বাসন ও ক্ষতিপূরণ আদায়ের লক্ষে তৈরি হয়। এর নেতৃত্বে ছিলেন অনন্ত বিহারী কীসা ও জে বি লারমা। এটি পার্বত্য চট্টগ্রাম জনসংহতি সমিতির পূর্বসূরী ছিল, যা পরে পার্বত্য চট্টগ্রামের প্রধান রাজনৈতিক দল হিসাবে আত্মপ্রকাশ করে এবং উপজাতি ও জনগণের স্বায়ত্তশাসন ও অধিকার অর্জনের জন্য বাংলাদেশ রাষ্ট্রীয় বাহিনীর বিরুদ্ধে বিদ্রোহ চালানোর জন্য শান্তি বাহিনী প্রতিষ্ঠা করে।
পার্বত্য চট্টগ্রাম উপজাতীয় কল্যাণ সমিতির সমর্থন নিয়ে ১৯৭০-এর নির্বাচনে স্বতন্ত্র প্রার্থী হিসেবে মানবেন্দ্র নারায়ণ লারমা চট্টগ্রাম থেকে প্রাদেশিক পরিষদের সদস্য নির্বাচিত হন। বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল:
যদিও দাবিগুলি সরকার গ্রহণ করেনি।
ভেন্নার তেল

ক্যাস্টর অয়েল বা ভেন্নার তেল হল উদ্ভিজ্জ তেল, যেটি ভেন্নার বীজ থেকে পাওয়া যায়। সম্ভবত নামটি এসেছে ক্যাস্টরিয়ামের পরিবর্তে এটির ব্যবহার হিসাবে।
ভেন্নার তেল বর্ণহীন, স্বতন্ত্র স্বাদ এবং গন্ধ বিশিষ্ট। এটির বাষ্পীভবন মান এবং ঘনত্ব ৯৬১ kg/m। 
ভেন্নার তেল এবং এটির উপজাতসমূহ সাবান, পিচ্ছিলকারক, হাইড্রোলিক এবং ব্রেকের তরল, রং, আবরণ, কালি, ঠান্ডা প্রতিরোধী প্লাস্টিক, নাইলন, ফার্মাসিউটিকাল ঔষধ এবং সুগন্ধি উৎপাদনে ব্যবহৃত হয়।
বিভিন্ন ব্যবহারের জন্য বার্ষিক ২,৭০,০০০–৩,৬০,০০০ টন (৬০০–৮০০ মিলিয়ন পাউন্ড) উৎপাদিত হয়।
এই তেল নানা ধরনের রোগ থেকে নিরাময় পাওয়ার জন্য ব্যবহার করা হয়। যেমন: পেট ফাঁপায়, ক্রিমি উপদ্রবে, বৃদ্ধি বা বাতজ রোগ, কোথাও কেটে গেলে, কোনো জায়গা পুড়ে গেলে ইত্যাদিতে ব্যবহার করা হয়।
নাজমা আক্তার

নাজমা আক্তার (জন্ম: ১৮ সেপ্টেম্বর ১৯৬২) নাজমা নামে পরিচিত ভারতীয় বংশউদ্ভুত ব্রিটিশ গায়িকা। তিনি ইংল্যান্ডের চেলসফোর্ডে জন্মগ্রহণ করেন। 
নাজমা বার্মিংহাম অ্যাসটন বিশ্ববিদ্যালয়ের রসায়ন প্রকৌশল নিয়ে পড়াশোনা করেছিলেন।তার বাবা, ভাই এবং বোনও প্রকৌশলী। ১৯৮৪ সালে তিনি বার্মিংহাম এশিয়ান গানের প্রতিযোগিতা অংশগ্রহণ করে বিজয়ী হন। ১৯৮৭ সালে তার প্রথম অ্যালবাম প্রকাশ পায়। 
তিনি জাজ এবং রক স্যাক্সোফোনিস্ট স্টান হ্যারিসনের অন্যান্য অভিনয়শিল্পীদের গান এবং ভিডিওতে অভিনয়শিল্পী হিসাবে কাজ করেন। নাজমা স্যাক্সোফোনালিস্ট ফ্ল্যাটিস্ট মাইকেল জে পারলেট এবং নবার্ট রবার্ট প্ল্যান্ট এবং জিমি পেজের সাথেও কাজ করেছেন।
অডিও সহ আধ্বব ব্যঞ্জনধ্বনি ছক

আন্তর্জাতিক ধ্বনিমূলক বর্ণমালা (সংক্ষেপে আ-ধ্ব-ব) বা আন্তর্জাতিক ধ্বনিলিপি হচ্ছে একটি আন্তর্জাতিক ধ্বনিভিক্তিক প্রতিবর্ণীকরণ পদ্ধতি যা আন্তর্জাতিক ধ্বনিবিজ্ঞান সংগঠন বিশ্বের সব কথিত ভাষার সব ধ্বনিকে প্রমিতভাবে তুলে ধরার জন্য ঊনবিংশ শতকের শেষ দিকে সৃষ্টি করেছিল। এটি আন্তর্জাতিক ফোনেটিক অ্যাসোসিয়েশন দ্বারা কথ্য ভাষার শব্দগুলির মানসম্পন্ন উপস্থাপনা হিসাবে তৈরি হয়েছিল।
যেসব ব্যঞ্জনধ্বনি উচ্চারণকালে ফুসফুসের চাপের কারণে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ু ফুসফুস থেকে তিনটি পথ দিয়ে বের হতে পারে: নাসিক পথে, কেন্দ্রিক পথে, বা পার্শ্বিক পথে। পৃথিবীর ভাষাসমূহে, এবং আন্তর্জাতিক ধ্বনিমূলক বর্ণমালায়, বেশিরভাগ ব্যঞ্জনধ্বনিই এই ধরনের ব্যঞ্জনধ্বনি। বাংলার সমস্ত ব্যঞ্জনধ্বনি এই শ্রেণীর অন্তর্গত।
ফুসফুসনির্গত ব্যঞ্জনধ্বনি ছকে অনুভূমিকভাবে ব্যঞ্জনধ্বনির উচ্চারণের স্থান, অর্থাৎ শ্বাসবায়ু বাগ্‌যন্ত্রের যে অংশে বাধা পায়, এবং উল্লম্বভাবে বাধার প্রকৃতি অনুযায়ী সাজান। উচ্চারণ স্থান অনুযায়ী ছকের শ্রেণিবিভাগগুলি হল উভয়ৌষ্ঠ্য, দন্তৌষ্ঠ্য, দন্ত্য, দন্তমূলীয়, পশ্চাদ্দন্তমূলীয়, মূর্ধন্য, তালব্য, পশ্চাত্তালব্য, অলিজিহ্ব্য, গলনালীয়, কন্ঠনালীয়। বাধার প্রকৃতি অনুযায়ী ছকের শ্রেণিবিভাগগুলি হল স্পর্শ, নাসিক্য, কম্পিত, তাড়িত, উষ্ম, পার্শ্বিক উষ্ম, নৈকট্যক এবং পার্শ্বিক নৈকট্যক।
আন্তর্জাতিক ধ্বনিবিজ্ঞান সংগঠন আ-ধ্ব-বর যে ছক প্রকাশ করে সেই ছকে জায়গার অভাবে ব্যঞ্জনধ্বনির সব দিক তুলে ধরা যায় না। আমরা যদি বাগ্‌যন্ত্র এবং তার অঙ্গগুলির পারস্পরিক সম্পর্ক পর্যবেক্ষেণ করি তাহলে দেখব যে আ-ধ্ব-ব ছকে উচ্চারণ স্থান অনুযায়ী আরও একটি শ্রেণী অন্তর্ভুক্ত করা যেতে পারে, অধিজিহ্ব্য ব্যঞ্জনধ্বনি। একইভাবে উচ্চারণ রীতি অনুযায়ী আরও তিনটি শ্রেণী অন্তর্ভুক্ত করা যেতে পারে, উষ্ম ধ্বনিকে বিভক্ত করে শিশ-উষ্ম ব্যঞ্জনধ্বনি এবং অশিশ-উষ্ম ব্যঞ্জনধ্বনি, এবং পার্শ্বিক তাড়িত ব্যঞ্জনধ্বনি।
নিচে আন্তর্জাতিক ধ্বনিমূলক বর্ণমালার মূল ছকটির ফুসফুসনির্গত ব্যঞ্জনধ্বনির সারণিটি অ সহকারে অডিওসহ বর্ধিত আকারে দেওয়া হল।
আনতারাহ ইবন শাদ্দাদ

আনতারাহ ইবন শাদ্দাদ (, "ʿআনতারাহ ইবন শাদ্দাদ আল-ʿআবসি"; খ্রিঃ ৫২৫–৬০৮), যিনি ʿআনতার নামেও পরিচিত, একজন ইসলাম-পূর্ব আরব নাইট ও কবি ছিলেন, যিনি একইসাথে তার কবিতা ও দুঃসাহসিক জীবনের জন্য বিখ্যাত। তার উল্লেখযোগ্য কবিতা দিয়ে "মু'আলাকাত"-এর একটি অংশ রয়েছে, যেগুলো একসময় কাবার দেয়ালে বিখ্যাত সাতটি "ঝুলন্ত ওডে"-র সংকলন।
ʿআনতারাহ আরবের নাজদে জন্মগ্রহণ করেন। তার পিতা ছিলেন শাদ্দাদ আল-ʿআবসি, বনু আবসের একজন সম্মানিত যোদ্ধা। তার মা ছিলেন জাবিবাহ একজন ইথোপিয়ান মহিলা। তার বাবা যুদ্ধের সময় তার মাকে একজন দাসী হিশেবে অপহরণ করে আনেন। তিনি তাঁর গায়ের কালো রঙের জন্য "আরব কাক" ("আল-আগরিবাহ আল-'আরব") নামে পরিচিত ছিলেন।ʿআনতারাহ নিজেও একজন দাস হিশেবে বড় হন। তিনি তার চাচাতবোন ʿআবলার প্রেমে পতিত হন, কিন্তু তার নিজের সামাজিক অবস্থানের জন্য বিয়ে করার আশা করতে পারেননি। তার বাবার স্ত্রী শাম্মিয়াহর শত্রুতারও স্বীকার হন তিনি।
তিনি তার অসাধারণ ব্যক্তিগুণ, যুদ্ধে সাহস ও কবিতায় অসাধারণত্বের জন্য সম্মান ও জনপ্রিয়তা অর্জন করতে সক্ষম হন। অন্য একটি জাতি বনু ʿআবসকে আক্রমণের পর তিনি তার স্বাধীনতা অর্জন করেন। তার বাবা তাকে বললেন, "ʿআনতারাহ, যোদ্ধাদের সাথে যুদ্ধ করো", তিনি উত্তরে বললেন, "দাসরা যুদ্ধ করতে আক্রমণ করতে জানে না, দাসরা রক্ষা করতে জানে না, তারা শুধু তাদের প্রভুদের অধীনে কাজ করতে জানে, আর ছাগলের দুধ দোহাতে জানে।"। তার পিতা তাকে উত্তরে বললেন: "তোমার জাতিকে রক্ষা করো, ও ʿআনতার, তুমি স্বাধীন"। আক্রমণকারীদের হারানো পর, তিনি তার চাচাত বোনকে বিয়ে করার অনুমতি চান। বিয়ে করার জন্য আনতারাকে পূর্ব আরব রাজ্য থেকে বিশেষ একপ্রকারের উট আনতে হতো। ʿআনতারাহ ʿআবস ও দুবিয়ানের অনেকগুলো গোষ্ঠীর যুদ্ধে অংশ করেন।
তার মৃত্যুর সময় ও ধরন নিয়ে বিভিন্ন বিতর্ক আছে। তাইয়ের যুদ্ধে তিনি মারা যান, অথবা বৃদ্ধ বয়সে মৃত্যুবরণ করেন।
ʿআনতারাহর কবিতায় যুদ্ধপ্রি মূল্যবোধ, সাহসিকতা ও নায়োকচিত আচরনে কথা, সাথে সাথে ʿআবলার জন্য তার ভালবাসার কথা বলে। তার একটি কবিতা মু'আলাকাতে যুক্ত হওয়ার পর তার কবিতা অমরত্ব অর্জন করে। যুদ্ধ, বর্ম, অস্ত্র, ঘোড়া, মরু ও সেসময়ের বিভিন্ন থিমের উপস্থিতি তার কবিতাকে ঐতিহাসিক ও সাংস্কৃতিকভাবে গুরুত্বপূর্ণ করে তুলে।
ʿআনতার ও ʿআবলার প্রেমকাহিনী আল-আসমায়ীর কাব্যিক সাগায় এসেছে, যিনি হারুনুর রশিদের একজন সভাকবি ছিলেন। আরব কফিঘরের ঐতিহ্যবহারী গল্প বলিয়েরা এখনও এ কবিতাগুলো আবৃতি করেন। ইংরেজি সাহিত্যের আর্থারিয়ান রোমান্সসমূহের সাথে এর গুরুত্বের তুলনা করা হয়। বৈৎলেহেমের সাতটি বিখ্যাত গোষ্ঠীর একটির নাম "আনত্রেহ", যার নামকরণ করা হয়েছে ʿআনতারাহ থেকে।
রাশিয়ান সুরকরা নিকোলাইন রিমস্কি-কোরশাকোভ তার ২ নং সিম্পনি লিখেন ʿআনতারের উপকথার উপর ভিত্তি করে। ১৮৯৮ সালে ফরাসি শিল্পী এতিয়েনে দিনেত ১৩ শতকের আরবি কবিতা "আনতার"-এর অনুবাদ করেন, যা ʿআনতারাহকে ইউরোপিয়দের নজরে আনে।
লেবানিয় শিল্পী রফিক চরাফ আন্তার ও আবলার উপকথাকে ভিত্তি করে পেইন্টিঙের একটি ধারা নির্মাণ করেন।‌
আনতারার কবিতাগুলো উইলহেম অলওয়ার্ডটের লেখা দ্যা ডিভান্স অব দ্যা সিক্স এনশেন্ট এরাবিক পোয়েটস (লন্ডন, ১৮৭০) এ প্রকাশিত হয়; তারা পরবর্তীতে বৈরুতে (১৮৮৮) এ আলাদা করে প্রকাশিত হয়।
কিরণ আহলুওয়ালিয়া

কিরণ আহলুওয়ালিয়া একজন ভারতীয় গায়িকা, গীতিকার যিনি আফ্রিকান মরুভূমির ব্লুজ এবং পাশ্চাত্য বাদ্যযন্ত্রের অনুসরণ করে গান করেন। উদ্বোধনী সানলাইনস সংগীত পুরস্কার (২০০৯) - এ কিরণ 'নিউকামার' বিভাগে জিতেছিলেন, পুরস্কার ঘোষণা করা হয় ১ মে, ২০০৯। যুক্তরাজ্য ভিত্তিক ম্যাগাজিন, সানলাইনস কর্তৃক আয়োজিত নতুন 'বিশ্ব সংগীত' পুরস্কার পান।
কিরণ জন্মগ্রহণ করেন ভারত এর পাটনাতে বেড়ে উঠেন দিল্লিতে। নয় বছর বয়সে টরন্টো তে আসেন । ডালহৌসি বিশ্ববিদ্যালয়ে এমবিএ শেষ করেনন।, তিনি আর্থিক পরিষেবা শিল্পে কাজ করার পরিকল্পনা নিয়ে টরন্টো ফিরে এসেছিলেন, পরবর্তীতে সঙ্গীতে পড়ার জন্য ভারতে ফিরে আসেন এবং তারপরে সংগীতশিল্পী হিসাবে তার ক্যারিয়ার গড়তে টরন্টো ফিরে যান। 
তিনি বিবাহ করেন গিটার প্লেয়ার এবং কো-অ্যারেঞ্জার রেজা আব্বাসিকে বিয়ে করেছেন এবং বর্তমানে তারা নিউইয়র্কে থাকেন।
মিজান রহমান

ড. মিজান রহমান (১৬ সেপ্টেম্বর ১৯৩২ - ৫ জানুয়ারি ২০১৫) একজন বাংলাদেশী কানাডিয়ান গণিতবিদ এবং লেখক ছিলেন। তিনি বেসিক হাইপোজিওমেট্রিক সিরিজ এবং অরথোগোনাল বহুবর্ষ হিসাবে গণিতের ক্ষেত্রে গবেষক ছিলেন । তার আগ্রহ ছিল সাহিত্য, দর্শন, বৈজ্ঞানিক সংশয়বাদ, মুক্তচিন্তা ও যুক্তিবাদকে অন্তর্ভুক্ত করে। তিনি জর্জ গ্যাস্পারের সাথে "বেসিক হাইপারজোমেট্রিক সিরিজ" সহ-রচনা করেছিলেন। এই বইটি বহুলভাবে পড়াশোনার বিষয়টির জন্য পছন্দের মানক কাজ হিসাবে বিবেচিত হয়। তিনি দশটি বাংলা বই প্রকাশ করেছিলেন।
মিজান রহমান পূর্ব বাংলায়, ব্রিটিশ ভারতের (বর্তমানে বাংলাদেশ ) জন্মগ্রহণ করেছিলেন। তিনি জন্মস্থানেই শৈশবকাল কাটান। পড়াশোনা করেন ঢাকা বিশ্ববিদ্যালয়ে। ১৯৫৩ সালে গণিত ও পদার্থ বিজ্ঞানে তার বিএসসি ডিগ্রি ও ১৯৫৪ সালে ফলিত গণিতে এমএসসি ডিগ্রি অর্জন করেন। তিনি ১৯৫৮ সালে কেমব্রিজ বিশ্ববিদ্যালয় থেকে গণিতে বিএ এবং ১৯৬৩ সালে একই বিশ্ববিদ্যালয় থেকে গণিতে এমএ পেয়েছিলেন। তিনি ১৯৫৮ সাল থেকে ১৯৬২ সাল পর্যন্ত ঢাকা বিশ্ববিদ্যালয়ের সিনিয়র প্রভাষক ছিলেন। রহমান ১৯৬২ সালে কানাডার নিউ ব্রান্সউইক বিশ্ববিদ্যালয়ে যান এবং ১৯৬৫ সালে একক একীকরণের সমীকরণ কৌশল ব্যবহার করে প্লাজমার গতিবিজ্ঞান তত্ত্বের উপর একটি থিসিস দিয়ে পিএইচডি ডিগ্রি অর্জন করেন।
ড. মিজান পিএইচডি করার পরে একজন সহকারী অধ্যাপক হয়েছিলেন, পরে একজন পূর্ণাঙ্গ অধ্যাপক হিসেবে কার্লটন বিশ্ববিদ্যালয়ে শিক্ষকতা করেন। যেখানে তিনি তার অধ্যপনা জীবন শেষে অবসর গ্রহণের পরে, গবেষণা ও শিক্ষকতার বাকি সময়টি কাটান  
মিজান অপ্রত্যাশিতভাবে ৫ জানুয়ারী, ২০১৫ সালে অটোয়ায় মারা যান। মৃত্যুর আগে তিনি মরণোত্তর দেহ দান করেন।
তার শিক্ষণ ও একাডেমিক কার্যক্রম ছাড়াও রহমান বিভিন্ন বিষয়ে বিশেষত বাংলাদেশের সাথে সম্পর্কিত লিখেছিলেন। তিনি মূলত বাংলা ভাষায় নিজের আগ্রহের বিষয়গুলি অন্তর্ভুক্ত করে ইন্টারনেট ব্লগ এবং বিভিন্ন ইন্টারনেট ই-ম্যাগাজিনে অবদান রেখেছিলেন। তিনি ছিলেন একজন লেখক এবং ক্যালিফোর্নিয়ার সিলিকন ভ্যালি ভিত্তিক বাংলা মাসিক প্রকাশনার পর্শীর নিয়মিত অবদানকারী। তার লেখা বেসিক হাইপোজিওমেট্রিক সিরিজ কানাডার বিশ্ববিদ্যালয়ে পড়ানো হয়।
তিনি মুক্তো-মোনার উপদেষ্টা বোর্ডের সদস্য ছিলেন, মূলত বাঙালি ও দক্ষিণ এশীয় বংশোদ্ভূত ফ্রিথিংকার, যুক্তিবাদী, সংশয়বাদী, নাস্তিক ও মানবতাবাদীদের একটি ইন্টারনেট মণ্ডলী ছিলেন।
জুনায়েদ সিদ্দিক (আমিরাতি ক্রিকেটার)

জুনায়েদ সিদ্দিক (; জন্ম ৬ ডিসেম্বর ১৯৯২) পাকিস্তানের জন্মগ্রহণকারী একজন সংযুক্ত আরব আমিরাতের ক্রিকেটার। ২০১৯ এর অক্টোবরে, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে সংযুক্ত আরব আমিরাতের দলে সংযুক্ত করা হয়েছিল। ১৮ই অক্টোবর, ২০১৯ তারিখে তিনি ওমানের বিপক্ষে সংযুক্ত আরব আমিরাতের হয়ে টোয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয়েছিল। তিনি ৮ ডিসেম্বর ২০১৯ তারিখে মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওডিআই ক্রিকেটে অভিষেক করেন। ২০২০ সালের জানুয়ারিতে ওমানে অনুষ্ঠিত ২০২০ ওমান ত্রি-দেশীয় সিরিজে দলীয় স্কোয়াডে তার নাম অন্তর্ভুক্ত ছিল।
কালীচরণ হেমব্রম

কালীচরণ হেমব্রম (জন্ম ১ মে ১৯৬০) একজন ভারতের ওড়িশার একজন সাঁওতালি লেখম ও চাকরিজীবী। তিনি ২০১৯ সালে সাঁওতালির জন্য সাহিত্য অকাদেমি পুরস্কার লাভ করেন।
কালীচরণ হেমব্রম ১৯৬০ সালের ১ মে ময়ুরভঞ্জে জন্মগ্রহণ করেন। তিনি বহলদা হাইস্কুল থেকে স্কুলজীবন শেষ করার টাটা কলেজে ভর্তি হন। সেখান থেকেই স্নাতক সম্পন্ন করেন তিনি। তিনি ভুবনেশ্বরে ওড়িশার কাউন্সিল অব হায়ার সেকেন্ডারি এডুকেশনে সেকশন অফিসার পদে কর্মরত আছেন।
কালীচরণ হেমব্রম সাঁওতালি ভাষায় বই, নাটক ও গান লিখেছেন। তিনি "জিউয়ী জুরি" শিরোনামের একটি সাঁওতালি চলচ্চিত্রের সংলাপ রচনা করেছেন।
কালীচরণ হেমব্রম "শিশিরজালি" শিরোনামের একটি ছোটগল্প সংকলনের রচয়িতা। ২০১৩ সালে বইটি প্রকাশিত হয়েছিল। বইটি ছিল তার প্রথম প্রকাশিত গ্রন্থ। বইটিতে ১৫টি ছোটগল্প আছে। বইটির জন্য তিনি ২০১৯ সালে সাঁওতালির জন্য সাহিত্য অকাদেমি পুরস্কার লাভ করেন।
পেলব কবি

পেলব কবি ভারতের পশ্চিমবঙ্গের একজন রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি দুবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।
পেলব কবি ১৯৯৬ সালে জামুরিয়া থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ২০০১ সালে তিনি পুনরায় জামুরিয়া বিধানসভা কেন্দ্রের বিধায়ক হিসেবে নির্বাচিত হন।
পেলব কবি ২০২০ সালের ৪ জানুয়ারি প্রয়াত হন।
যৌন সংখ্যালঘু

যৌন সংখ্যালঘু হলো এমন একটি গোষ্ঠী যার 
যৌন পরিচয়, যৌন অভিমুখিতা বা যৌনাচার পার্শ্ববর্তী সমাজের বেশিরভাগ অংশ থেকেই পৃথক। প্রাথমিকভাবে এই ধারণাকে এলজিবিটি বা অ-বিসমকামী ব্যক্তি বলে উল্লেখ করা হতো। এর দ্বারা রূপান্তরকামী, genderqueer (তৃতীয় লিঙ্গসহ) অথবা আন্তঃলিঙ্গতাও বুঝানো হয়ে থাকে।
লিঙ্গ ও যৌন সংখ্যালঘু (GSM), "লিঙ্গ, যৌন ও যৌনতা সংখ্যালঘু" (GSSM), "লিঙ্গ, যৌন ও রোমান্টিক সংখ্যালঘু" (GSRM) এবং "লিঙ্গ ও যৌন বৈচিত্র্য " (GSD) যৌন সংখ্যালঘুদের বিভিন্ন প্রকরণ বলে বিবেচিত হয়, তবে "যৌনতা ও লিঙ্গ সংখ্যালঘু" বা SGM ২০১৪ সালের পর থেকে সবচেয়ে বেশি অগ্রগতি অর্জন করেছে। ২০১৫ সালে এনআইএইচ যৌন ও লিঙ্গ সংখ্যালঘু গবেষণা অফিস গঠনের ঘোষণা দিয়েছিল এবং অসংখ্য পেশাদার ও একাডেমিক প্রতিষ্ঠান এই পদটি গ্রহণ করেছে।
যৌন ও লিঙ্গ সংখ্যালঘু একটি বিস্তৃত শব্দ যা "এলজিবিটিআই" (লেসবিয়ান, গে, উভকামী, রূপান্তরকামী ও আন্তঃলিঙ্গ) এবং যাদের যৌন অভিমুখিতা বা লিঙ্গ পরিচয় আলাদা হয় তাদেরকে সংক্ষেপে অভিহিত করা হয়। এর মধ্যে যারা এলজিবিটিআই হিসাবে স্ব-পরিচয় দিতে পারে না (যেমন queer, questioning, two-spirit, নিষ্কামী, পুরুষ সমকামিতা, লিঙ্গ প্রভেদ্যতা) বা প্রজনন বিকাশে প্রভাবিত করে এমন একটি নির্দিষ্ট মেডিকেল শর্ত রয়েছে তাদের (যেমন- ব্যক্তি) যৌন বিকাশের পার্থক্য বা ব্যাধিগুলির সাথে, যারা কখনও কখনও আন্তঃলিঙ্গ হিসাবে চিহ্নিত হন।
শিক্ষায় স্নাতক

শিক্ষায় স্নাতক বা ইংরেজিতে "ব্যাচেলর অফ এডুকেশন" (বি.এড.) একটি পেশাদার স্নাতক উচ্চশিক্ষায়তনিক উপাধি যা ছাত্রছাত্রীদেরকে ভবিষ্যতে বিদ্যালয়ের শিক্ষক হিসাবে কাজের জন্য প্রস্তুত করে তোলে। তবে তানজানিয়া, কেনিয়া এবং অন্যান্য বিভিন্ন দেশে মাঠ পর্যায়ের কাজ এবং গবেষণার মতো অতিরিক্ত কাজ করাও পরিপূর্ণ শিক্ষক হওয়ার জন্য শর্ত বলে বিবেচিত হয়।
মার্কিন যুক্তরাষ্ট্র এবং কানাডায় এই উপাধিটি যে প্রদেশ বা রাজ্যে বিশ্ববিদ্যালয়টি অবস্থিত, সেই স্থানের প্রয়োজনীয়তার উপর ভিত্তি করে এক থেকে পাঁচ বছর স্থায়ী কোনও পাঠ্যসূচীর মধ্যে সম্পন্ন কোর্সওয়ার্কের জন্য প্রদান করা হয়। কানাডায় বিএড ডিগ্রি শিক্ষকতার সনদের জন্য অবশ্য প্রয়োজন হয়।
বাংলাদেশে সম্মানসহ শিক্ষায় স্নাতক (ব্যাচেলর অফ এডুকেশন অনার্স) একটি ৪ বছর মেয়াদী পাঠ্যক্রম। ১-৩ বছর মেয়াদী ডিপ্লোমা অনুমোদিত শিক্ষক প্রশিক্ষণ ইনস্টিটিউট বা কলেজগুলির দ্বারা প্রদত্ত শিক্ষার জন্য বা শিক্ষক হিসাবে বা শিক্ষার পাঠ্যক্রম বিশেষজ্ঞ হিসাবে বা সরকারী এবং বে-সরকারী শিক্ষাপ্রতিষ্ঠান বা যেকোন শিক্ষাপ্রতিষ্ঠান যেমন সেভ দ্য চিলড্রেন, ইউনিসেফ, জাতিসংঘের উন্নয়ন কর্মসূচি, বিএফইএস, এসএসইউএফ, এএসএ ইত্যাদি প্রাথমিক ও মাধ্যমিক বিদ্যালয় উভয় স্তরেই শিক্ষকতা পেশার জন্য শিক্ষায় স্নাতক উপাধি বাধ্যতামূলক।
ইপসাইলন

ইপসাইলন ( বড়হাতের Υ, ছোট হাতের অক্ষর ব্যবহার υ; ) গ্রিক বর্ণমালার ২০তম অক্ষর । গ্রিক সংখ্যাগুলির সিস্টেমে, এর মান ৪০০। এটি ফিনিশীয় লিপি ওয়া থেকে প্রাপ্ত ।